OpenLLM-France/wikimedia huggingface dataset:
# Museu de Prehistòria d'Echternach

Museu de Prehistòria d'Echternach (en francès: Musée de la préhistoire) va ser creat el 16 d'agost de 1984 i té la seu a Echternach, Luxemburg.
Alberga una col·lecció d'objectes prehistòrics principalment de Luxemburg, el nord d'Europa i França que donen testimoni de la història de la humanitat des de fa més d'un milió d'anys. Es troba a l'edifici Hihof del segle xv en el centre de la ciutat.

## Hihof

L'edifici gòtic Hihof es troba al costat de l'església de sant Pere i sant Pau a la cantonada de la Rue du Pont d'Echternach. A començaments del segle xix, es trobava l'escola primària local abans de convertir-se en una escola d'agricultura el 1856, passant a complir la seva funció de museu el 1984.

## Col·lecció

Els artefactes són mostrats en algunes de les trenta vitrines que inclouen eines de tall, puntes de fletxa, destrals, dagues i pedres de moldre. Hi ha explicacions de com es van produir i s'utilitzaven a la pràctica. Algunes de les eines són de llocs tan llunyans com Amèrica del Nord, Àfrica i Papua i Nova Guinea. La vida als diferents períodes prehistòrics s'il·lustra amb els cranis prehistòrics i reconstruccions de màquines antigues per a la serradura, els teixits i trillar. També hi ha una sèrie de presentacions en vídeo.

## Referències

* ↑ «Musée de la préhistoire, Echternach. Le petit futé» (en francès). [Consulta: 13 agost 2015].
* ↑ «The building» (en anglès). Arxivat de l'original el 2011-07-22. [Consulta: 13 agost 2015].
* ↑ «The collection» (en anglès). Arxivat de l'original el 2011-07-22. [Consulta: 13 agost 2015].
# Ca Solé (Tivissa)

Ca Solé és una obra de Tivissa (Ribera d'Ebre) inclosa a l'Inventari del Patrimoni Arquitectònic de Catalunya.

## Descripció

Situat al carrer Pla, al centre històric de la població. Edifici aïllat constituït per quatre crugies. Consta de planta baixa, pis i golfes amb la coberta a dues vessants amb el carener paral·lel a la façana. El frontis es compon simètricament segons quatre eixos, definits per obertures d'arc pla arrebossat, de menors dimensions al primer i al darrer nivell. S'hi accedeix per un portal d'arc carpanell amb l'intradós motllurat i una orla a l'escut amb l'any "1857" inscrit. Els finestrals del primer pis tenen sortida a un balcó de baranes forjades i ampits motllurats. La façana queda rematada amb un ràfec amb imbricació ceràmica. L'acabat exterior és arrebossat i pintat de color blanc, força deteriorat a nivell de sòcol, on es pot veure el parament de paredat comú.

## Referències

* ↑ «Ca Solé». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].
# Bristow (Oklahoma)

Bristow és una ciutat dels Estats Units a l'estat d'Oklahoma. Segons el cens del 2000 tenia 4.325 habitants.

## Demografia

Segons el cens del 2000, Bristow tenia 4.325 habitants, 1.793 habitatges, i 1.161 famílies. La densitat de població era de 501,5 habitants per km².
Dels 1.793 habitatges en un 31,5% hi vivien nens de menys de 18 anys, en un 41,7% hi vivien parelles casades, en un 17,8% dones solteres, i en un 35,2% no eren unitats familiars. En el 32,1% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,98.
Per edats la població es repartia de la següent manera: un 27,9% tenia menys de 18 anys, un 9,2% entre 18 i 24, un 24,4% entre 25 i 44, un 20,1% de 45 a 60 i un 18,4% 65 anys o més.
L'edat mediana era de 36 anys. Per cada 100 dones de 18 o més anys hi havia 79,1 homes.
La renda mediana per habitatge era de 24.351 $ i la renda mediana per família de 31.618 $. Els homes tenien una renda mediana de 28.475 $ mentre que les dones 21.711 $. La renda per capita de la població era de 13.819 $. Entorn del 15,8% de les famílies i el 20,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bristow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 10 agost 2010].
* ↑ «Geographic Comparison Table- Bristow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Bugarag

Bugarag (nom occità; el nom oficial francès és Bugarach) és una vila del Llenguadoc. Administrativament és part del departament de l'Aude i a la regió d'Occitània, al districte de Limós, dins el cantó de Coisan. Té una població de 200 habitants i una superfície de més de 2.600 hectàrees i se situa a prop de 450 metres d'altitud sobre el nivell del mar.
El seu nom antic s'esmenta en llatí com a Bugaragium o Bugraragium (del cèltic veru-karaio 'rocassa corba' segons Joan Coromines que en catalanitza l'ortografia en Bugaraig). El puig de Burgarag, de 1.231 metres, és el punt més alt de les Corberes, i es troba al terme municipal. A la vora hi ha un pont romà i l'estany de la Vèna, on es pesquen truites.
Del començament d'aquest segle ençà aquest vilatge s'ha fet famós per uns estrats geològics situats al revés del que és habitual, les capes més antigues damunt i les més modernes davall, en un fenomen conegut com a encavalcament. N'és freqüent la visita per part de seguidors de New Age, que atribueixen aquest fenomen a un refugi construït per extraterrestres.

## Patrimoni

Un dels sectors més importants de l'economia de la regió és el turisme de muntanya i cultural, atrets pel patrimoni càtar, com el castell de Perapertusa o el de Querbús.
Burgarag té un molí al lloc anomenat la Vielassa i una església dedicada a Sant Martí.

## Referències

* 1 2 Segura, Cristian «Bugarach. El poble dels que volen creure en la fi del món». Ara Tu, 18-11-2012.
# Cabra Casay

Cabra Casay (o Kabra Kasay, en hebreu כברה קסאי), (Sudan, 3 d'agost de 1982) és una cantant israeliana d'origen etíop. És coneguda per la seva participació en el "Projecte Idan Raichel" (en hebreu הפרוייקט של עידן רייכל).
Cabra Casay nasqué en un camp de refugiats al Sudan, en una família de jueus etíops que anaven de camí cap a Israel, formant part de l'anomenada Operació Moisès. Quan per fi arribaren al país dels jueus, el 1983, Cabra ja tenia un any. La família visqué primer a Maalot-Tarxiha, i dos anys més tard es van traslladar a Qiryat Malakhí, on Cabra va créixer.
Tot fent el servei militar, a partir dels 18 anys, conegué Idan Raichel, i van cantar junts a moltes casernes de l'exèrcit israelià. Un cop acabat el servei militar, crearen el "Projecte Idan Raichel", amb el que van tenir un gran èxit a Israel i a Europa.
Cabra participà en la primera temporada de la versió israeliana del programa dedicat a descobrir nous talents pop, Pop Idol, i s'hi va classificar en el vuitè lloc. La seva cançó més coneguda era Abayta, Aloh Hazor ("Cap a casa, anada i tornada", en hebreu הביתה, הלוך חזור).
El febrer de 2017 signà un contracte per gravar un disc amb la casa discogràfica "Capitol Music", una filial de la "Universal Music".

## Referències

* ↑ זמרת של שוקולד. YNet (hebreu)
* ↑ L'incroyable destin de Cabra Casay, la veu israeliana vinguda d'Àfrica Arxivat 2017-11-12 a Wayback Machine.. Cheek Magazine (francès)

## Enllaços externs

* Instagram de Cabra Casay
# Cabezón de la Sal

Cabezón de la Sal és un municipi de la Comunitat Autònoma de Cantàbria. Limita al nord amb Udías i Alfoz de Lloredo, al sud amb Ruente i Mazcuerras, a l'est amb Reocín i a l'oest amb Valdáliga.

## Localitats

* Bustablado, 49 habitants, a 5 kilòmetres de la capital municipal.
* Cabezón de la Sal (Capital), 5.266 habitants, dels quals 148 estan en poblament disseminat.
* Cabrojo, 178 hab., a 5 km de la capital municipal.
* Carrejo, 291 hab., dels quals 105 estan disseminats; a 1 km.
* Casar, 798 hab., 9 d'ells disseminats; a 6 km.
* Duña, 37 hab., a 5 km.
* Ontoria, 460 hab., 11 d'ells disseminats; a 2 km.
* Periedo, 76 hab., a 5 km.
* Santibáñez, 192 hab., 62 d'ells disseminats; a 2 km.
* Vernejo, 612 hab., 54 d'ells disseminats; a 2 km.
* Virgen de la Peña, 60 hab., 13 d'ells disseminats; a 5 km.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2005 |
| 2.787 | 3.005 | 3.212 | 3.837 | 4.110 | 4.484 | 4.638 | 4.986 | 6.056 | 6.789 | 7.971 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PP | 1883 | 36,53% | 6 |
| PSOE | 1230 | 23,86% | 3 |
| PGS | 1111 | 21,55% | 3 |
| PRC | 510 | 9,89% | 1 |
Eleccions municipals, 27 de maig de 2007 :
| Partit | Vots | % | Regidors |
| PP | 2018 | 37,85% | 6 |
| PSOE | 1273 | 23,88% | 4 |
| PRC | 795 | 14,91% | 2 |
| PGS | 581 | 10,90% | 1 |

## Personatges cèlebres

* Nacho Vigalondo director, actor i guionista de cinema (7:35 de la mañana, Los cronocrímenes)
* Alejandro Tejería, actor de televisió (Vaya semanita)
* Juan José Cobo Acebo, ciclista professional
* Manuel Martín Piñera, ex ciclista professional
* Fernando Cos-Gayón, estadista i ministre de la Restauració espanyola nascut a Lleida
* Víctor de la Serna, periodista i escriptor, fill de Concha Espina
* Maria Cristina de Borbó i Battenberg, infanta d'Espanya nascuda a Madrid i alcadessa d'honor de Cabezón de la Sal
# Cabezuela del Valle

Cabezuela del Valle és un municipi de la província de Càceres, a la comunitat autònoma d'Extremadura (Espanya).
Dintre del seu patrimoni s'ha de destacar el pont romà, que salva el riu a considerable altura, així com la seva jueria, de gran importància durant l'edat mitjana. De fet, la sòbria església de pedra de sant Miquel Arcàngel (segles XVI-XVII) va ser edificada sobre una antiga sinagoga i mostra importants contraforts. En el seu interior cal assenyalar el gran retaule barroc i la sagristia de rajoles de Talavera. En Francisco Delicado, vicari d'un arxiprestat en el segle xvii, fou autor de La lozana andaluza. Durant la festa del Judes s'hi passeja un ninot dalt d'un burro i després se li cala foc.
En el pintoresc barri de l'Aldea i en la plaça hi ha nombroses cases nobles amb escuts i llegendes pròpies així com cases d'arquitectura popular amb les seves característiques balconades de fusta i sostre de teula.

## Cal visitar

Són també recomanables al Museu de la Cirera, dedicat a aquesta fruita, el seu cultiu i història, el Centro de Interpretación del Agua de la Reserva Natural de la Garganta de los Infiernos i els miradors de l'ermita de Sant Felip i de la Picaza. El cim Valdeamor (en el port d'Honduras) és un lloc magnífic per l'enlairament de parapent.
Cabezuela del Valle fou declarat Conjunt Històric Artístic.

## Referències

* Fulletó de la Junta d'Extremadura Red Extremeña de Desarrollo Rural.
# Cabezuela

Cabezuela és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2007 |
| 772 | 736 | 713 | 719 | 718 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Buddy Richard

Ricardo Roberto Toro Lavín (Graneros, 21 de setembre de 1943), més conegut com a Buddy Richard, és un cantant xilè. El seu nom artístic està format per Buddy, a causa del cantant Buddy Holly, pioner del rock & roll, i per Richard a causa del seu nom vertader, Ricardo.
L'any 1969 va gravar el disc "Buddy Richard en el Astor", un dels discs en viu més coneguts de la historia en Chile, junt amb l'orquestra de Horacio Saavedra. El concert fou transmès en directe per ràdio i televisió.
L'any 2008 va gravar la cançó "Trátame bien" poc abans de retirar-se. Poc després, el 2010, va rebre el premi a la Trajectòria atorgat per l'Associació de Periodistes d'Espectacles (APES).

## Discografia

* Buddy Richard y sus amigos (1964)
* Buddy Richard en el Astor (1969)
* Quiera Dios (1971)
* Buddy (1974)

## Referències

* ↑ «Fitxa de Buddy Richard a musicapopular.cl». Arxivat de l'original el 2013-03-03. [Consulta: 19 juliol 2011].
* ↑ «Richard chile&f=false Billboard» (en anglès), 24-10-1981. [Consulta: 23 maig 2011].
* ↑ «Buddy Richard colgará la guitarra en Viña». Arxivat de l'original el 2012-03-22. [Consulta: 19 juliol 2011].
* 1 2 3 Buddy Richard graba nueva canción antes del retiro; Emol; 18 d'abril de 2008; [darrera consulta: 19 de juliol de 2011]
* ↑ Apes premia desde Américo a Felipe Camiroaga en postergada ceremonia; Emol; 22 de desembre de 2010; [darrera consulta: 19 de juliol de 2011]

## Enllaços externs

* Buddy Richard - Lloc web oficial
# Buswiller

Buswiller (en alsacià Büswiller) és un municipi francès, situat a la regió del Gran Est, al departament del Baix Rin. L'any 1999 tenia 170 habitants.
Forma part del cantó de Bouxwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 192 | 201 | 170 | 169 | 189 | 170 |

## Administració

Llista d'alcaldes :
| Període | Identitat | Partit |
| 2001- | Robert Dutt | |
# Cacuso

Cacuso és un municipi de la província de Malanje. Té una extensió de 6.859 km² i 71.541 habitants. Comprèn les comunes de Cacuso, Lombe, Pungo Andongo i Quizenga. El municipi és una parada del Caminho de Ferro de Luanda. Limita al nord amb els municipis de Lucala, Samba Caju i Kalandula, a l'est amb el de Malanje, al sud amb el de Mussende i Libolo, i a l'oest amb els de Cambambe i Cazengo.

## Referències

* ↑ Cacuso al web del cens d'Angola
# Cabot (libèl·lula)

El cabot (Libellula depressa) és un odonat anisòpter de la família dels libel·lúlids. És fàcil d'identificar degut al seu gran abdomen aplanat i a les bases negres de les quatre ales. En el mascle, l'abdomen és blau pruïniscent mentre que la femella és marró.
La seva distribució comprèn des d'Europa fins al centre d'Àsia. Viuen en una varietat àmplia d'aigües estancades o de corrent dèbil, generalment en masses d'aigua petites, assolellades i amb vegetació.
Els adults es poden veure des de finals d'abril fins a mitjans de setembre, amb un màxim d'abundància entre maig i juny.

## Referències

* ↑ Alcover, Antoni M.; Moll, Francesc de B. «Cabot». A: Diccionari català-valencià-balear. Palma: Moll, 1930-1962. ISBN 8427300255.
* 1 2 3 4 5 Dijsktra, Klaas-Douwe B.; Lewington, Richard. Guía de campo de las libélulas de España y de Europa (en castellà). Omega, 2014. ISBN 978-84-282-1602-9.
* 1 2 «Libellula depressa» (en anglès). IUCN Red List. Kalkman, V.J. 2014. [Consulta: 30 agost 2015].
Viccionari
# Bóitsevo

Bóitsevo (en rus: Бойцево) és un poble de l'óblast de Vladímir, a Rússia, segons el cens del 2010 tenia 70 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Callionymus scabriceps

Callionymus scabriceps és una espècie de peix de la família dels cal·lionímids i de l'ordre dels cipriniformes que es troba a Taiwan i a les Filipines.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Callionymus schaapii

Callionymus schaapii és una espècie de peix de la família dels cal·lionímids i de l'ordre dels perciformes que es troba a l'est de l'oceà Índic i a l'oest del Pacífic central.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Callionymus spiniceps

Callionymus spiniceps és una espècie de peix de la família dels cal·lionímids i de l'ordre dels cipriniformes que es troba a les Seychelles.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cabra del Caucas occidental

La cabra del Caucas occidental (Capra caucasica) és un caprí que viu a les muntanyes i només es troba a la meitat occidental de la serralada del Caucas. També es coneix amb els noms de "zebuder", "zac" i "ibex caucàsic".

## Descripció

Les cabres del Caucas occidental fan fins a 1 m d'alçada a l'espatlla i pesen uns 65 kg. Tenen un cos gran però estret i potes curtes. Les cabres del Caucas occidental tenen un pelatge castany amb una regió ventral groga i potes més fosques. Tenen banyes en forma de simitarra i amb moltes crestes. En els mascles, les banyes fan uns 70 cm, però en les femelles són molt més curtes.

## Habitat i predadors

Les cabres del Caucàs occidental viuen en terrenys muntanyosos accidentats entre 800 i 4.000 m sobre el nivell del mar, on mengen principalment herbes i fulles.
Són presa de llops esteparis i linxs; Els lleopards perses i els óssos brus sirians també poden ser possibles depredadors.

## Referències

* ↑ Weinberg, P. «Capra caucasica». IUCN Red List of Threatened Species, 29-11-2019.
* ↑ King, Charles. The English Cyclopaedia ... (en anglès). Londres: Bradbury and Evans, 1856, p. 771.
* ↑ Goodrich, G. (Samuel Griswold); Cooper, Peter. Illustrated natural history of the animal kingdom : being a systematic and popular description of the habits, structure, and classification of animals from the highest to the lowest forms, with their relations to agriculture, commerce, manufactures, and the arts. New-York : Derby & Jackson, 1859, p. 511.
* ↑ Porter, Valerie; Alderson, Lawrence; Hall, Stephen J. G.; Sponenberg, D. Phillip. Mason's World Encyclopedia of Livestock Breeds and Breeding, 2 Volume Pack (en anglès). CABI, 2016-03-09, p. 350. ISBN 978-1-84593-466-8.
* ↑ Grzimek, Bernhard. Grzimek's Animal Life Encyclopedia (en anglès). Van Nostrand Reinhold Company, 1984, p. 484. ISBN 978-0-442-23048-7.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Calomyscus tsolovi

Calomyscus tsolovi és una espècie de mamífer rosegador de la família dels calomíscids. És endèmic del sud-oest de Síria. El seu hàbitat natural són probablement els deserts i els semideserts. Es desconeix si hi ha cap amenaça significativa per a la supervivència d'aquesta espècie.
No se sap amb certesa qui és el Tsolov en honor de qui s'anomenà l'espècie.

## Referències

* ↑ Kryštufek, B. Calomyscus tsolovi. UICN 2008. Llista Vermella d'espècies amenaçades de la UICN, edició 2008, consultada el 1 febrer 2016.
* ↑ Beolens, Bo; Watkins, Michael; Grayson, Michael. The Eponym Dictionary of Mammals (en anglès). The Johns Hopkins University Press, 2009, p. 420. ISBN 978-0801893049.
# Caliptura

El caliptura (Calyptura cristata) és un ocell de la família dels tirànids (Tyrannidae) i única espècie del gènere Calyptura.

## Descripció

* Petit ocell amb uns 8 cm de llargària.
* De vistós color groc-oliva per sobre i groc al pit i abdomen. Cua molt curta i ales fosques amb dues barres blanques. Capell amb llargues plomes vermelles envoltades de negre, sovint aixecats en forma de cresta.

## Taxonomia

Fins fa poc era una espècie de classificació dubtosa (Incertae sedis). Es considera avui que ocupa una posició basal entre els tirànids, arran els treballs d'Ohlson et al. el 2012.

## Referències

* ↑ «Caliptura». Cercaterm. TERMCAT, Centre de Terminologia. Rev. 15-1-2021 (català)
* ↑ PDF Arxivat 2013-11-09 a Wayback Machine. Jan I. Ohlson, Martin Irestedt, Jon Fjedså i Per G. P. Ericson. 2012. Nuclear DNA from a 180-year-old study skin reveals the phylogenetic position of the Kinglet Calyptura Calyptura cristata (Passeriformes: Tyrannides). IBIS. 154, 533–541
# Camptonita

Les camptonites són roques ígnies porfíriques, una varietat de lampròfir, melanocràtiques, constituïdes per fenocristalls d'hornblenda (ferrohornblenda), olivina, augita i biotita rica en titani. Es troba en una pasta que conté els mateixos minerals (excepte l'olivina), amb plagiòclasi més abundant que els feldespats alcalins, i amb els feldespats més abundants que els feldespatoides. El nom de la roca prové de la localitat de Campton Falls, a New Hampshire (EUA).

## Referències

* ↑ «Camptonita». Diccionari de geologia. [Consulta: 9 novembre 2017].
# Camí a la glòria

Camí a la glòria (títol original en anglès: Bound for Glory) és una pel·lícula dels Estats Units de 1976, dirigida per Hal Ashby i amb guió de Robert Getchell, adaptació del llibre homònim de Woody Guthrie. És el primer film que va fer servir l'steadicam. Ha estat doblada al català.

## Argument

Història del cantant i compositor Woody Guthrie. Ambientada en l'època de la Gran Depressió (anys 30), presenta el cantant recorrent Amèrica en tren, amb la qual cosa arriba a conèixer molta gent afectada per la misèria més extrema.

## Repartiment

* David Carradine: Woody Guthrie
* Ronny Cox: Ozark Bule
* Melinda Dillon: Mary / Memphis Sue
* Gail Strickland: Pauline
* John Lehne: Locke
* Ji-Tu Cumbuka: Slim Snedeger
* Randy Quaid: Luther Johnson
* Wendy Schaal: Mary Jo Guthrie (la Germana de Woody)
* David Clennon: Carl
* Mary Kay Place: Sue Ann
* Bruce Johnson: Jimmy
* Harry Holcombe: Ministre
* M. Emmet Walsh: Mari
* Brion James: Conductor del pick-up
* James Hong: Copropietari
* Burke Byrnes: Mr. Graham

## Premis

* Oscar a la millor fotografia per a Haskell Wexler
* Oscar a la millor banda sonora per a Leonard Rosenman

## Referències

* ↑ esadir.cat. Camí a la glòria. esadir.cat.
* ↑ «Bound for Glory» (en anglès). The New York Times.